**TÁPIÓGYÖRGYE KÖZSÉG POLGÁRMESETRÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-Testület**

2014. július 3-án tartandó **nyilvános** ülésére

**9. Napirendi pont:**

Tárgy: A helyi önkormányzatok kiegészítő támogatásai pályázat beadása

Előterjesztő: Varró István polgármester

Készítette: Dr. Papp Antal

Mellékletek száma: 0 db

Tárgyalta: nem tárgyalta bizottság

Az előterjesztés elfogadásához **egy szavazás** szükséges:

1. A határozatokhoz **egy** **névszerinti minősítet többségi** szavazás

szükséges.

**Tisztelt Képviselő-testület!**

Az önkormányzat 2014. évi költségvetését a képviselő-testület működési hiánnyal fogadta el. A működési hiány a kötelezően ellátandó feladatok – közoktatás, szociális ellátás, városüzemelés - kiadásainak és bevételének különbözetéből adódik. A költségvetési hiány fedezetére az önkormányzat 2013. évi CCXXX. törvény 4. számú mellékletében szereplő „A helyi önkormányzatok kiegészítő támogatásai” tervezte be bevételként.

Tápiógyörgye önkormányzata jelenleg is forráshiányos a hiány összesen 116.836 ezer működési összegből áll, a 2014. évi költségvetésről szóló 1/2014. ( II.10.) számú önkormányzati rendelet szerint.

Az önkormányzat a költségvetés készítésekor törekedett olyan döntéseket hozni, amely a kiadások csökkentését eredményezi, illetve egyes feladatellátások esetében bevétel növekedéssel jár. A tervezett hiányt az önkormányzat átmenetileg likvid hitellel sem finanszírozhatja a Stabilitási törvény feltételei miatt. A tervezett hiányt a bevételi oldalon pályázati lehetőségek kihasználásával, a kiadási oldalon pedig a kiadások további csökkentésével lehet rendezni.

A 2014. évi költségvetésről szóló 2013. évi CCXXX. törvény 4. számú melléklete, illetve a megyei önkormányzati tartalékból nyújtott támogatásokról és a rendkívüli önkormányzati támogatásokról 2014. évi 7/2014. (I. 31.) BM rendelet alapján az önkormányzatnak lehetősége van pályázat benyújtására ÖNHIKI-s támogatás utódjaként megjelölt új pályázatra „A helyi önkormányzatok kiegészítő támogatásai”. A pályázat benyújtásának mellékleteit a 7/2014. (I. 31.) BM rendelet tartalmazza. A rendelet ugyan nem tartalmazza, hogy milyen képviselő-testületnek határozatot kell hozni a pályázat benyújtásáról, de az előző pályázatok alapján ezt mindenképpen szükségesnek ítéljük.

A pályázat benyújtására a törvény több időpontot határoz meg, az önkormányzat határidőre – szeptember 30. - kívánja benyújtani pályázatát. 2014. év során két alkalommal van lehetősége pályázat benyújtására egy önkormányzatnak.

A pályázat benyújtásának része a képviselő-testület határozata a határozati javaslatban megfogalmazottak szerinti tartalommal.

**Tisztelt Képviselő-testület!**

Kérem a Tisztelt Képviselő-testületet előterjesztésem megtárgyalására és az alábbi határozati javaslat elfogadására.

Tápiógyörgye, 2014. június 11.

Varró István

Polgármester

**Határozati javaslat**

………./2014. (……..) A helyi önkormányzatok kiegészítő támogatásai pályázat beadásáról.

Az önhibájukon kívül hátrányos helyzetben lévő önkormányzatok 2014. évi támogatására vonatkozó igény benyújtásáról

1. Tápiógyörgye Község Önkormányzati Képviselő-testülete Magyarország 2014. évi költségvetéséről szóló 2013. évi CCXXX. törvény 4. számú mellékletében alapján (továbbiakban 4. számú melléklet) támogatási igényt nyújt be az „a helyi önkormányzatok kiegészítő támogatásai” című pályázatra 2014. évi támogatására.

2. Tápiógyörgye Község Önkormányzati Képviselő-testülete az önhibájukon kívül hátrányos helyzetben lévő önkormányzatok 2014. évi támogatásának igényléséhez a fenti törvény alapján a következő nyilatkozatot teszi:

I a) A települési önkormányzat lakosságszáma 2014. január 1.-én 1.000 fő feletti.

II. a) A települési önkormányzat helyi adó bevezetéséről döntött és 2014. évben ilyen jogcímen 30.015. ezer forint összegű bevételt tervez.

III. Az önkormányzat 2014. évi költségvetési rendeletét 115.675 ezer forint összegű működési célú hiánnyal fogadta el, melynek bevételi oldalának ezen pályázati támogatás lett megjelölve. A módosítások következtében a hiány tovább nőt és 116.836 ezer forint összegre módosult.

IV. b) Az önkormányzat az Ötv. szabályai szerint kötelező könyvvizsgálatra nem kötelezett.

c) Az önkormányzat 2013. évi zárszámadását a könyvvizsgáló nem vizsgálta.

V. Az önkormányzat az államháztartásról szóló 2011. évi CXCV. Törvény 50. § (1) bekezdés a) pontjában meghatározott rendezett munkaügyi kapcsolatok követelményeinek megfelel.

Határidő: 2014. szeptember 30.

Felelős: pénzügyi irodavezető

**Tápiógyörgye, 2014. július 31.**

**Varró István**

**polgármester**

**A határozatról értesül:**

1. Varró István polgármester
2. Pest Megyei Kormányhivatal
3. Dr. Papp Antal jegyző
4. Gál Istvánné pénzügyi irodavezető
5. Irattár